**Zápisnica**

**z riadneho valného zhromaždenia konaného dňa 25. apríla 2019 o 14,00 hod. v zasadačke rektora Ekonomickej univerzity v Bratislave**

1. Riadne valné zhromaždenie otvoril Ing. Andrej Révay, ktorý v mene Správnej rady navrhol viceprezidentku Ing. Vieru Bakošovú na predsedu Valného zhromaždenia SAF.

Podľa prezenčnej listiny bolo na VZ z celkového počtu 86 členov s hlasovacím právom prítomných 27 členov a 3 hostia. Počet prítomných členov predstavuje viac ako 1/5 z celkového počtu riadnych členov ( 18 ), čo znamená, že podľa článku 13 stanov bolo VZ uznášaniaschopné.

Predsedajúci privítal účastníkov VZ a konštatoval, že pozvánku s programom VZ dostali všetci členovia SAF. Predsedajúci predniesol program VZ, ku ktorému neboli vznesené žiadne pripomienky a doplňujúce návrhy.

**Program VZ:**

1. Otvorenie
2. Voľba zapisovateľa a overovateľa zápisnice z VZ, voľba volebnej a návrhovej komisie
3. Správa o činnosti asociácie za rok 2018 a zámery SAF na rok 2019
4. Správa Rady starších za rok 2018
5. Správa o hospodárení v roku 2018 a návrh rozpočtu na rok 2019
6. Stanovisko revíznej komisie k hospodáreniu SAF v roku 2018
7. Voľba do orgánov SAF
8. Zmena názvu asociácie
9. Diskusia
10. Schválenie Uznesenia z riadneho Valného zhromaždenia

***K bodu 2)*** Predsedajúca VZ predniesla návrh :

1. za zapisovateľa: Micheľová
2. za overovateľa zápisnice: Sieklik
3. za členov volebnej komisie: Galamboš, Soyka, Šnircová

Z pléna neboli k návrhu vznesené žiadne pripomienky ani nové návrhy.

**Hlasovanie:** návrhy predsedajúceho boli jednohlasne schválené.

***K bodu 3)***Správu o činnosti asociácie za rok 2018 a zámery na ďalšie obdobie predniesol prezident SAF Ing. A. Révay, ktorý vo svojom vystúpení vyzdvihol kľúčové výsledky práce SAF. Správu dostali všetci účastníci v materiáloch na VZ.

Prezident SAF zhodnotil činnosť asociácie podľa jednotlivých oblastí. Konštatoval, že úlohy za uplynulé obdobie boli splnené. Poďakoval vedúcim komisií za prácu vykonanú v roku 2018. Vyhodnotil  plnenie rozpočtu, prezentoval  hlavné smery zamerania činnosti na rok 2019 a vyzval členov na zvýšenú aktivitu pri plnení plánu činnosti SAF.

***K bodu 4)*** *Správa Rady starších bola podrobne uvedená v materiáloch na VZ*

Správu Rady starších predniesla predsedníčka p. Zelmanová. Konštatovala že boli naplnené hlavné ciele SAF v roku 2018 tak po obsahovej stránke ako i formálnej stránke. Pripomenula, že písomnú správu majú členovia k dispozícii v písomnej podobe. Navrhla VZ schváliť Správu o činnosti za rok 2018 ako aj zámery na rok 2019 v plnom rozsahu. Rada starších odporúča v ďalšom období venovať zvýšenú pozornosť tvorbe členskej základne a jej zapájaniu do činnosti SAF.

***K bodu 5)***Správu o hospodárení s podrobnejším vysvetlením disproporcií v príjmovej a výdavkovej časti plnenia rozpočtu v roku 2018 predniesla tajomníčka SAF p. Micheľová. Konštatovala, že hlavné položky rozpočtu boli čerpané hospodárne. Tajomníčka Micheľová tiež predniesla návrh rozpočtu na rok 2019, podrobnejšie vysvetlila jednotlivé položky. Správu o hospodárení 2018 ako aj rozpočet na rok 2019 dostali prítomní v písomnej podobe.

***K bodu 6)***Správu revíznej komisie predniesla p. Vránska. Revízna komisia odporučila VZ schváliť hospodárenie SAF za rok 2018, účtovnú závierku za rok 2018 bez pripomienok ako aj rozpočet na rok 2019. Správa revíznej komisie je súčasťou písomných materiálov k VZ.

***K bodu 7)*** Predseda VZ vyzvala volebnú komisiu na uskutočnenie volieb členov Správnej rady.

**p. Galamboš** potom predniesol v mene Správnej rady SAF návrh, aby VZ zvolilo opätovne doterajších členov SR ako aj nového člena p. Petra Andrišina - finančného riaditeľa firmy DOZEN.

**Hlasovanie:** Za 27 členov, Proti: 0, Zdržal sa: 0.

p. Galamboš konštatoval, že návrh bol jednohlasne schválený.

**p. Galamboš** ďalej predniesol v mene Správnej rady SAF návrh, aby VZ zvolilo opätovne doterajších členov Revíznej komisie.

**Hlasovanie:** Za 27 členov, Proti: 0, Zdržal sa: 0.

p. Galamboš konštatoval, že návrh bol jednohlasne schválený

**p. Galamboš** ďalej predniesol v mene Správnej rady SAF návrh zvolenia nového člena Rady starších – pána Petra Markoviča, nakoľko pôvodná členka pani Hrvoľová požiadala o uvoľnenie.

**Hlasovanie:** Za 26 členov, Proti: 0, Zdržal sa: 1.

p. Galamboš konštatoval, že návrh bol schválený

***K bodu 8)*** Predseda VZ vyzvala predsedu volebnej komisie k predneseniu Návrhuzmien v Stanovách SAF zo dňa 4. 4. 2006 :

Volebná komisia navrhla nasledovnú zmenu v

Stanovách Slovenskej asociácie podnikových finančníkov Slovenska zo dňa 4.4.2006 :

Článok 2 – **Názov asociácie.**

Pôvodné znenie Odstavca 1 Článku 2 sa vypúšťa a nahrádza sa novým znením :

1. Asociácia sa nazýva **Slovenská asociácia finančníkov**

Odstavec 2 Článku 2 zostáva nezmenený

**Hlasovanie:** Za 27 členov, Proti: 0, Zdržal sa: 0.

p. Galamboš konštatoval, že návrh zmeny v Stanovách bol jednohlasne schválený.

***K bodu 9)*** Predseda VZ vyzvala prítomných k diskusii***.*** V diskusii vystúpili p. Sloviak a pán Schmidt, ktorý spomenul vznik SAF a potešil sa skutočnosti,, že asociácia existuje stále v dobrej kondícii. Ináč neboli vznesené žiadne pripomienky k rokovaniu.

***K bodu 10 ) p. Micheľová*** predniesla Návrh uznesenia z riadneho Valného zhromaždenia, ktorý prítomní jednohlasne schválili. Uznesenie z riadneho Valného zhromaždenia asociácie je prílohou č.1 tejto zápisnice.

***p. Bakošová*** ukončila rokovanie VZ a odovzdala slovo prezidentovi Révayovi. Ten konštatoval, že všetky body programu boli prerokované, poďakoval za aktívny prístup členov a hostí na VZ a pozval prítomných na malé občerstvenie.

V Bratislave, 25. apríla 2019

Zapísala: Ing. Želmíra Micheľová, tajomníčka

Overovateľ zápisnice: Ing. František Sieklik

Ing. Viera Bakošová, predseda VZ

Ing. Andrej Révay, prezident SAF